Dôvodová správa
Všeobecná časť

     	Návrh nariadenia vlády Slovenskej republiky č. ...../2008, ktorým sa mení a dopĺňa nariadenie vlády Slovenskej republiky č. 43/2005 Z. z., ktorým sa ustanovujú podrobnosti o strategických hlukových mapách a akčných plánoch ochrany pred hlukom bol vypracovaný ako všeobecne záväzný právny predpis, ktorým sa v legislatíve Slovenskej republiky uplatňujú akčné hodnoty hlukových indikátorov vo vonkajšom prostredí Ldvn a Lnoc.
           Hlukové indikátory Ldvn (indikátor celkového obťažovania hlukom) a Lnoc (indikátor rušenia spánku) sú váženými dlhodobými priemernými hladinami hluku definovanými podľa technickej normy ISO 1996-2.  Na rozdiel od prípustných hodnôt určujúcich veličín hluku vo vonkajšom prostredí stanovených vyhláškou MZ SR č. 549/2007, ktorou sa ustanovujú podrobnosti o prípustných hodnotách hluku, infrazvuku a vibrácií a o požiadavkách na objektivizáciu hluku, infrazvuku a vibrácií v životnom prostredí, akčné hodnoty hlukových indikátorov Ldvn a Lnoc nie sú limitom, ktorého prekročenie je predmetom ukladania sankcií pri výkone štátneho zdravotného dozoru. Prekročenie akčných hodnôt týchto indikátorov je pre územnú samosprávu, správcov pozemných komunikácií, prevádzkovateľov železničných dráh a letísk dôvodom posúdenia a realizácie zmierňujúcich opatrení.   
            Vyššie uvedené akčné hodnoty, ktorých implementáciu do národnej legislatívy vyžaduje čl. 5 smernice 2002/49/EC Európskeho parlamentu a Rady z 25. júna 2002 týkajúcej sa posudzovania a riadenia hluku vo vonkajšom prostredí boli do 1. 9. 2007 súčasťou nariadenia vlády SR č. 339/2006 Z. z., ktorým sa ustanovujú podrobnosti o prípustných hodnotách hluku, infrazvuku a vibrácií a o požiadavkách na objektivizáciu hluku, infrazvuku a vibrácií.  Nariadenie vlády SR č. 339/2006 Z. z. bolo § 65 zákona č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov zrušené, pričom akčné hodnoty hlukových indikátorov vo vonkajšom prostredí sa mali stať súčasťou vyššie uvedenej vyhlášky Ministerstva zdravotníctva SR č. 549/2007 vypracovanej v zmysle § 62 písm. m) zákona č. 355/2007 Z. z.
	Stála pracovná komisia Legislatívnej rady vlády SR pre technické predpisy pri posúdení navrhovaného znenia vyhlášky odporúčala ustanovenia týkajúce sa akčných hodnôt hlukových indikátorov z predkladaného návrhu vyhlášky Ministerstva zdravotníctva SR vypustiť. Akceptovaním tohto odporúčania vznikla legislatívna diera v podobe absencie akčných hodnôt hlukových indikátorov ustanovených za účelom posudzovania a kontroly hluku vo vonkajšom prostredí podľa osobitných predpisov (zákon č. 2/2005 Z. z. o posudzovaní a kontrole hluku vo vonkajšom prostredí a o zmene zákona NR SR č. 272/1994 Z. z. o ochrane zdravia ľudí v znení neskorších predpisov, nariadenie vlády SR č. 43/2005 Z. z., ktorým sa ustanovujú podrobnosti o strategických hlukových mapách a akčných plánoch ochrany pred hlukom), ktorú navrhujeme novelou nariadenia vlády SR č. 43/2005 Z. z. odstrániť.
             Navrhovaná právna úprava je v súlade s Ústavou Slovenskej republiky, s právnym poriadkom Slovenskej republiky a s medzinárodnými zmluvami a inými dokumentmi, ktorými je Slovenská republika viazaná.

Doložka zlučiteľnosti
právneho predpisu 
s právom Európskych spoločenstiev a právom Európskej únie

1.  Predkladateľ právneho predpisu:
     Ministerstvo zdravotníctva Slovenskej republiky.

2.  Názov návrhu právneho predpisu: 
     Návrh nariadenia vlády SR, ktorým sa mení a dopĺňa nariadenie vlády Slovenskej republiky č. 43/2005 Z. z., ktorým sa ustanovujú podrobnosti o strategických hlukových mapách a akčných plánoch ochrany pred hlukom.

        3.  Problematika návrhu právneho predpisu: 

a)  je upravená v práve Európskych spoločenstiev 

Nie je upravená v primárnom práve Európskych spoločenstiev.
V sekundárnom práve Európskeho spoločenstva je problematika upravená smernicou 2002/49/ES Európskeho parlamentu a Rady týkajúcou sa posudzovania a riadenia environmentálneho hluku.

b) nie je upravená v primárnom a sekundárnom práve Európskej únie

c) nie je obsiahnutá v judikatúre Súdneho dvora Európskych spoločenstiev alebo súdu prvého stupňa Európskych spoločenstiev.

4.  Záväzky Slovenskej republiky vo vzťahu k Európskym spoločenstvám a Európskej únii :

a) lehoty na prebranie smerníc a vypracovanie tabuliek zhody k návrhom všeobecne záväzných právnych predpisov: 18. júl 2004
b)	konanie proti Slovenskej republike o porušení Zmluvy o založení Európskych spoločenstiev podľa čl. 226 až 228 Zmluvy o založení Európskych spoločenstiev v platnom znení nebolo začaté,
c) 	smernica uvedená v bode 3 písm. a) je čiastočne prebratá v:  
- zákone č.  2/2005 Z. z. o posudzovaní a kontrole hluku vo vonkajšom prostredí a o zmene zákona Národnej rady Slovenskej republiky č. 272/1994 Z. z. o ochrane zdravia ľudí v znení neskorších predpisov
- nariadení vlády Slovenskej republiky č. 43/2005, ktorým sa ustanovujú podrobnosti o strategických hlukových mapách a akčných plánoch ochrany pred hlukom. 

5.  Stupeň zlučiteľnosti návrhu s právom Európskych spoločenstiev a Európskej únie:   úplný

6.	Gestor (spolupracujúce rezorty): Ministerstvo zdravotníctva Slovenskej republiky

Doložka finančných, ekonomických, environmentálnych vplyvov, vplyvov na zamestnanosť a podnikateľské  prostredie

1.	Odhad dopadov na verejné financie
Návrh nariadenia vlády si nevyžiada zvýšené nároky na štátny rozpočet, rozpočet obcí
a vyšších územných celkov.

2. 	Odhad dopadov na obyvateľov, hospodárenie podnikateľskej sféry a iných      	právnických osôb
	Návrh nariadenia vlády nebude mať negatívny dopad na hospodárenie podnikateľskej  	sféry a iných právnických osôb.

3. 	Odhad dopadov na životné prostredie
	Návrh nariadenia vlády nebude mať dopad na životné prostredie.

4. 	Odhad dopadov na zamestnanosť
	Návrh nariadenia vlády nepredpokladá dopad na zamestnanosť v Slovenskej 	republike.

5. 	Analýza vplyvov na podnikateľské prostredie
	Nepredpokladá sa negatívny vplyv na podnikateľské prostredie.

Osobitná časť

K Čl. 1:

K bodu 1:

Legislatívno-technická úprava.

K bodu 2:
	
	Vypúšťa sa odkaz na neaktuálnu právnu úpravu, legislatívno-technická úprava.

K bodu 3:

	Odstraňuje sa nepresnosť znenia bodu 5.1 písm. k) prílohy č. 1 v súlade so smernicou
            2002/49/EC.
    
K bodu 4:

	Odstraňuje sa nepresnosť znenia bodu 5.2 prílohy č. 1 v súlade so smernicou
            2002/49/EC.

K bodu 5:
	
	Stanovujú sa akčné hodnoty hlukových indikátorov vo vonkajšom prostredí.

K bodu 6:
	
	Mení sa znenie transpozičnej prílohy z dôvodu opravy citácie publikačného zdroja smernice 2002/49/EC.  

K Čl. 2:

	Stanovuje sa dátum nadobudnutia účinnosti nariadenia vlády SR.

Osobitná časť

K Čl. 1:

K bodu 1:

Legislatívno-technická úprava

K bodu 2:
	
	Vypúšťa sa odkaz na neaktuálnu právnu úpravu, legislatívno-technická úprava

K bodu 3:

	Odstraňuje sa nepresnosť znenia bodu 5.1 písm. k) prílohy č. 1 v súlade so smernicou
            2002/49/EC
    
K bodu 4:

	Odstraňuje sa nepresnosť znenia bodu 5.2 prílohy č. 1 v súlade so smernicou
            2002/49/EC

K bodu 5:
	
	Stanovujú sa akčné hodnoty hlukových indikátorov vo vonkajšom prostredí

K bodu 6:
	
	Mení sa znenie transpozičnej prílohy z dôvodu opravy citácie publikačného zdroja smernice 2002/49/EC.

K Čl. 2:

	Stanovuje sa dátum nadobudnutia účinnosti nariadenia vlády SR